Byråds- og regionsrådsmedlem for Dansk Folkeparti Vivi Jensen er tirsdag blevet ekskluderet fra Dansk Folkeparti. Det skyldes, at hun har stævnet sin partipolitiske kollega fra Hjørring Byråd, Vibeke Købsted, for injurier og bagvaskelse. Vivi Jensen mener at kunne bevise, at det er hendes byrådskollega, der står bag en årelang chikane. En chikane, som blandt andet har betydet, at Vivi Jensen er blevet anklaget for identitetstyveri på Facebook - anklager gående på, at hun skulle have oprettet hadesider mod andre lokale medlemmer af Dansk Folkeparti. - Jeg er blevet groft chikaneret siden valget sidste år, og nu vil jeg have mit navn renset. Og jeg har nu beviser for hvem, der står bag chikanen, og derfor har jeg stævnet Vibeke Købsted, fortæller Vivi Jensen til TV2/Nord. Hun fortsætter nu i Hjørring Byråd og Regionsrådet som løsgænger, men fastslår: - Jeg er løsgænger fra i dag, men i hjertet er jeg stadig DF?er, siger hun.

Opsummering:
Byråds- og regionsrådsmedlem for Dansk Folkeparti Vivi Jensen er tirsdag blevet ekskluderet fra Dansk Folkeparti. Det skyldes, at hun har stævnet sin partipolitiske kollega fra Hjørring Byråd, Vibeke Købsted, for injurier og bagvaskelse.